শাহাব আহমদ

**শাহাব আহমদ** (; ১১ ডিসেম্বর ১৯৬৬ – ১৭ সেপ্টেম্বর ২০১৫) একজন পাকিস্তানি ইসলামবিদ ও হার্ভার্ড বিশ্ববিদ্যালয়ের প্রফেসর ছিলেন।

তিনি মৃত্যুর পর প্রকাশিত তাঁর গ্রন্থ *What Is Islam?* *[[The Chronicle of Higher Education]]* পত্রিকায় ২০১০-এর দশকের অন্যতম শ্রেষ্ঠ একাডেমিক বই হিসেবে নির্বাচিত হয়, যা বেছে নিয়েছিলেন নোয়াহ ফেল্ডম্যান। ব্রাউন বিশ্ববিদ্যালয়ের প্রফেসর ইলিয়াস মুহান্না এই বইটিকে বর্ণনা করেছেন "একটি অদ্ভুত ও উজ্জ্বল কাজ" হিসেবে, যা "বিশ্বকোষীয় ব্যাপ্তি এবং যুক্তির কঠোর কাঠামোয় বিন্যস্ত, কিন্তু রাজনৈতিক ঘোষণার মত একরকম তৎপরতায় পূর্ণ।"

## জীবন
শাহাব আহমদের জন্ম হয়েছিল সিঙ্গাপুরে, মাউন্ট আলভার্নিয়া হাসপাতালে। তাঁর বাবা-মা পাকিস্তানি, দুজনেই পেশায় চিকিৎসক ছিলেন এবং সে সময় সিঙ্গাপুরে বসবাস করছিলেন। তিনি পড়াশোনা করেন অ্যাংলো-চাইনিজ স্কুল, সিঙ্গাপুর এবং ক্যাটারহ্যাম স্কুলে। এরপর তিনি আন্তর্জাতিক ইসলামি বিশ্ববিদ্যালয় মালয়েশিয়া থেকে স্নাতক ডিগ্রি অর্জন করেন। কিছুদিন আফগানিস্তানে সাংবাদিকতা করার পর তিনি আমেরিকান ইউনিভার্সিটি ইন কায়রো থেকে স্নাতকোত্তর এবং প্রিন্সটন বিশ্ববিদ্যালয় থেকে পিএইচডি ডিগ্রি লাভ করেন।

তিনি হার্ভার্ড সোসাইটি অফ ফেলোসের জুনিয়র সদস্য ছিলেন (২০০০–২০০৩)। পরবর্তীতে প্রিন্সটন বিশ্ববিদ্যালয়ে ভিজিটিং লেকচারার ও গবেষণা সহকর্মী (২০০৪–২০০৫), হার্ভার্ড বিশ্ববিদ্যালয়ে ইসলামি স্টাডিজের সহযোগী অধ্যাপক (২০০৫–২০১৪), পাকিস্তানের উচ্চশিক্ষা কমিশন প্রেরিত ইসলামাবাদে ইসলামি গবেষণা প্রতিষ্ঠানে অতিথি গবেষক (২০০৭–২০০৮), এবং হার্ভার্ড ল স্কুলে আইনের প্রভাষক ও ইসলামি আইন নিয়ে গবেষণা সহকর্মী হিসেবে (২০১৪–২০১৫) কাজ করেন।

তিনি ছিলেন একজন বহুভাষাবিদ, যিনি "সম্ভবত ১৫টি ভাষায় পারদর্শী" ছিলেন। তাঁর গবেষণার ক্ষেত্র ছিল ইসলামি বৌদ্ধিক ইতিহাস, বিশেষ করে শয়তানের আয়াত নিয়ে মধ্যযুগীয় ইসলামি পণ্ডিতদের দৃষ্টিভঙ্গি নিয়ে তিনি আগ্রহী ছিলেন।

২০১৫ সালের ১৭ সেপ্টেম্বর তিনি লিউকেমিয়াতে আক্রান্ত হয়ে মারা যান। মৃত্যুকালে তাঁর বয়স ছিল ৪৮ বছর।

তাঁর মৃত্যুর পর এক স্মরণসভায় তাঁর বোন উল্লেখ করেন যে, শাহাব আহমদ ভালো ও উন্নত মানের মদ পানে আগ্রহী ছিলেন। এ প্রসঙ্গে তিনি বলেন, "এ বিষয়ে তিনি জাহাঙ্গীর, গালিব ও অন্যান্য লেখকদের সাহচর্যে নিজেকে ভালোই মানিয়ে নিতে পারতেন।"

## প্রকাশনা
### গ্রন্থ
* *Ibn Taymiyya and his Times*, ইয়োসেফ রাপোপোর্ট-এর সঙ্গে সম্পাদিত। অক্সফোর্ড ইউনিভার্সিটি প্রেস, ২০১৫। (ISBN 019940206X)
* *What is Islam? The Importance of Being Islamic*, প্রিন্সটন ইউনিভার্সিটি প্রেস, ২০১৫। (ISBN 0691164185)
* *Before Orthodoxy: the Satanic Verses in Early Islam*, হার্ভার্ড ইউনিভার্সিটি প্রেস, ২০১৭। (ISBN 9780674047426)
* *Neither Paradise Nor Hellfire: Understanding Islam through the Ottomans, Understanding the Ottomans through Islam* (প্রকাশের অপেক্ষায়)

### প্রবন্ধ
* "Ibn Taymiyyah and the Satanic Verses", *Studia Islamica* 87 (1998): 67–124
* "The Poetics of Solidarity: Palestine in Modern Urdu Poetry", *Alif* 18 (1998): 29–64
* "Mapping the World of a Scholar in sixth/twelfth century Bukhara", *Journal of the American Oriental Society* 120.1 (2000): 24–43
* "The Sultan's Syllabus", *Studia Islamica* 98/99 (2004): 183–218 (নেনাদ ফিলিপোভিচ-এর সঙ্গে যৌথভাবে)

### পুস্তক সমালোচনা
* অ্যান্ড্রু রিপিন সম্পাদিত *The Qur'ān: Formative Interpretation*-এর পর্যালোচনা, *Middle East Studies Association Bulletin* 36.2 (2003): 216–218
* ইসা জে. বুল্লাতা সম্পাদিত *Literary Structures of Religious Meaning in the Qur'ān*-এর পর্যালোচনা, *Islam and Christian-Muslim Relations* 14.1 (2003): 93–95
* মেয়র এম. বার-আশের-এর *Scripture and Exegesis in Early Imāmī Shiism*-এর পর্যালোচনা, *Journal of the American Oriental Society* 123.1 (2003): 183–185
* ডাফনা এফরাত-এর *A Learned Society in a Period of Transition*-এর পর্যালোচনা, *Journal of the American Oriental Society* 123.1 (2003): 179–182

## তথ্যসূত্র

বিষয়শ্রেণী:আন্তর্জাতিক ইসলামি বিশ্ববিদ্যালয় মালয়েশিয়ার প্রাক্তন শিক্ষার্থী
বিষয়শ্রেণী:১৯৬৬-এ জন্ম
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ইসলামের মুসলিম পণ্ডিত
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:২০১৫-এ মৃত্যু
বিষয়শ্রেণী:পাকিস্তানি বংশোদ্ভূত মার্কিন লেখক